
 NR.SC2022- 003054/10.03.2022         

          


REFERAT DE APROBARE A 
PROIECTULUI  DE HOTĂRÂRE

privind  trecerea cotei de teren 132,5/370 mp, aferentă imobilului-terenul înscris în CF nr. 447707 –Timișoara, din proprietatea Statului Român în domeniul privat al Municipiului Timișoara, având categoria de folosință de  curți construcții


         Terenul în coproprietate care face obiectul acestui proiect aparține intravilanului Municipiului Timișoara, fiind situat în strada Ștefan cel Mare nr. 52, înscris în CF nr. 447707, având nr. top 7252/1, CF vechi nr. 436110, în suprafașă de 370 mp, este în proprietatea Statului Român și administrarea direct a Municipiului Timișoara, conform Decretului Consiliului de Stat nr. 44/1986, privind exproprierea unor terenuri și construcții, demolarea unor construcții, scoaterea din funcțiune a unor fonduri fixe, precum șă realizarea și desfințarea unor artere de circulație în județul Timiș.
         În conformitate cu prevederile Legii 18/1991, art. 36, alin. (1), terenurile aflate în proprietatea statului, situate în intravilanul localităților și care sunt în administrarea primăriilor, trec în proprietatea municipiilor.
        Datele de identificare ale terenului sunt înscrise în CF nr. 447707 – Timișoara, str. Ștefan cel Mare nr. 52, având nr. top 7252/1, CF vechi 436110, în suprafață de 370 mp.
      În vederea implementării unei administrații participative în care dezbaterea problemelor publice să se realizeze prin rețele de consultare care să ofere șanse de a accede la luarea deciziei publice tuturor cetățenilor, a fost propus terenul respectiv pentru o dezvoltare complexă.
       Imobilul-teren, înscris în CF nr. 447707 –Timișoara, str. Ștefan cel Mare nr. 52, este în coproprietate cu SC ARTEMIS REAL ESTATE SRL, motiv pentru care se impune ca acesta să fie trecut în domeniul privat al Municipiului Timișoara.
         Menționăm că terenul nu este de natură a constitui domeniul public al statului sau al județului conform prevederilor Ordonanței de Urgență nr. 57/2019 privind Codul administrativ.
        Conform adresei nr. SC2022-223054/08.02.2022, înregistrată la Municipiul Timișoara, SC ARTEMIS REAL ESTATE SRL ne solicită emiterea unei hotărâri de Consiliu Local în scopul trecerii cotei părți de proprietate aferentă Statului Român, în domeniul privat al Municipiului Timișoara.

      

        Având în vedere cele de mai sus, considerăm oportun, iniţierea unui proiect de hotărâre privind  trecerea cotei de teren 132,5/370 mp, aferentă imobilului-terenul înscris în CF nr. 447707 –Timișoara, din proprietatea Statului Român în domeniul privat al Municipiului Timișoara, având categoria de folosință de  curți construcții.

